தண்டலைக் கூந்தல் ஊற சர்வமங் களநீ ராட்டி, தாமரைப் பூவின் மேலோர் தாமரைப் பூவைச் சூட்டி, மண்டிய தூய்மைத் தாய்க்கு மற்றுமோர் தூய்மை நல்கி மறுவிலாப் பளிங்கின் மேனி மாசறத் துலங்கச் செய்யும்  அண்டமா நெடியோன் தேவீ, அலைகடல் அரசன் பெண்ணே! அரிதுயில் கொள்ளும் காலை அடியவன் வணங்கு கின்றேன்! பூவினில் உறையும் பூவே! பொன்னிடை உறையும் பொன்னே! பூஜைக்கே உரியோன் பூஜை புரிகின்ற காதற் செல்வி!